Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A pártok elviekben egyetértettek a kedvezményes mandátumszerzés intézményével, azonban jelentõsen eltért az álláspontjuk az Európai Unió polgárainak kisebbségi jelöltként való indulása kérdésében. A vitát az váltotta ki, hogy a nemzeti és etnikai kisebbségek jogairól szóló 1993. évi LXXVII. törvény (Nektv.) személyi hatálya csak magyar állampolgárokra terjed ki, ezért a nagyobbik ellenzéki képviselõcsoport ki akarta zárni az uniós polgárokat a kisebbségi kedvezményes mandátumszerzés lehetõségébõl.8 A megbeszélések eredményeképpen úgy tûnt, hogy körvonalazódik a kompromisszumos megoldás, ám a képviselõcsoportok váratlanul elvetették a hónapok óta tárgyalt normaszöveg-tervezetet és
Paragraph Index: 1747

A pártok elviekben egyetértettek a kedvezményes mandátumszerzés intézményével, azonban jelentõsen eltért az álláspontjuk az Európai Unió polgárainak kisebbségi jelöltként való indulása kérdésében. A vitát az váltotta ki, hogy a nemzeti és etnikai kisebbségek jogairól szóló 1993. évi LXXVII. törvény (Nektv.) személyi hatálya csak magyar állampolgárokra terjed ki, ezért a nagyobbik ellenzéki képviselõcsoport ki akarta zárni az uniós polgárokat a kisebbségi kedvezményes mandátumszerzés lehetõségébõl.8 A megbeszélések eredményeképpen úgy tûnt, hogy körvonalazódik a kompromisszumos megoldás, ám a képviselõcsoportok váratlanul elvetették a hónapok óta tárgyalt normaszöveg-tervezetet és egy általunk nem támogatott törvényjavaslat benyújtása mellett döntöttek. A törvényjavaslatot – az eredetileg meghatározott határidõt jelentõsen túllépve – végül nem a kormány, hanem négy országgyûlési képviselõ terjesztette elõ. A T/19150 képviselõi önálló indítvány vissza kívánt térni a korábbi, a kisebbségi joganyag legutóbbi módosítása során hatályon kívül helyezett szabályozáshoz. A kedvezményes mandátumszerzés lehetõségét mindazok számára biztosította volna, akik az adott kisebbség képviseletét vállalják, de nem kívánta meg, hogy ténylegesen a kisebbségi közösség tagjai legyenek. A kedvezményes mandátumot azokon a településeken lehetett volna kiosztani, ahol legalább 30 választópolgárt felvettek a kisebbségi választói jegyzékbe. Az egyeztetésre nyitva álló rövid határidõ miatt az országos kisebbségi önkormányzatok közgyûlései nem tudták megvitatni a törvényjavaslatot, azonban a testületek elnökei jelezték, hogy nem értenek egyet ezzel a megoldással. Az Országgyûlés megkezdte ugyan a törvényjavaslat általános vitáját, ám a feloszlatás elõtti utolsó ülésen már a napirendre tûzést is elvetették. A kisebbségi közösségnek tett ígéretet tehát sem a kormány, sem az Országgyûlés nem tartotta be. A hatályos jogi szabályozás lényegében a Nektv. megalkotását megelõzõ idõszakig lépett vissza, hiszen ez a törvény hozta létre a kedvezményes mandátum intézményét. Ez azt a látszatot kelti, hogy az elmúlt több mint egy évtized sem volt elegendõ annak tudatosulásához: a nemzeti és etnikai kisebbségek részvétele a helyi önkormányzatok döntéshozatalában nem „kisebbségi belügy”, hanem a képviseleti demokrácia egyik alapkövetelménye. Ez a mulasztás rendkívül hátrányosan érinti a kisebbségi közösségeket, hiszen ha ezt a hiányosságot nem sikerül a választások elõtt kiküszöbölni, számos településen ki fognak szorulni a képviselõ-testületbõl, és emiatt csökkeni fog az érdekérvényesítési lehetõségük. Most még nem látható elõre, hogy a kisebbségi önkormányzati rendszer milyen mértékben lenne képes pótolni ezt a hiányzó képviseleti formát. Az új Országgyûlés már májusban megkezdheti az érdemi munkát, így elviekben még van esély arra, hogy az õszi önkormányzati általános választásokig megszülessen a kedvezményes mandátumszerzésrõl rendelkezõ törvény. Egy ilyen 2006/162/II. szám 8 Elviekben valóban különbözõ a helyi, illetve a kisebbségi önkormányzatok létrehozására jogosultak köre, ez azonban a törvényi szabályozás hiányosságai miatt nem jelenik meg a választás folyamatában. A kisebbségi választói jegyzékbe minden, választójoggal rendelkezõ magyar állampolgár felvételt nyerhet, akkor is, ha nem tagja a kisebbségi közösségnek. Nem helytálló tehát az az érvelés, amely azért zárná ki az uniós polgárok kisebbségi jelöltként való indulását, mert nem tartoznak a jogi értelemben vett kisebbség tagjai közé. Annak ellenére, hogy az unió polgárai a hatályos – véleményünk szerint több szempontból is kifogásolható – szabályozás alapján nem vehetnek részt a kisebbségi önkormányzatok választásában, e testületeknek továbbra sincs olyan önálló legitimációs bázisuk, amelyrõl bizonyossággal kijelenthetõ: eleget tesz a kisebbségi közösség Nektv.-ben meghatározott kritériumainak. „tûzoltó jellegû” jogalkotás nem volna példa nélküli, hiszen a választójogi törvény jelentõs módosítását – beleértve a kisebbségi kedvezményes mandátumszerzés szabályainak pontosítását – az 1994. évi önkormányzati általános választások elõtt mindössze két hónappal fogadták el és léptették hatályba. 9

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes